Metodický list
1. Cieľ, zameranie aktivity
· Chlieb, pečivo, obilniny, ryža, cestoviny, zemiaky – prečo tvoria základňu potravinovej pyramídy
2. Vyučovací predmet
· Vecné učenie; 1-6ročník, variant A, B, C 
· Vlastiveda, 6-8 ročník, variant A, B
· Téma: Obilniny, Okopaniny, Výroba chleba
3. Pomôcky
· Rôzne druhy múky, pekárenských výrobkov, cestovín, ryža a výrobky z ryže, zemiaky
· Prezentácia o obilninách, Prezentácia o výrobe chleba
· Suroviny a náradie na výrobu chleba + pekárnička chleba
· Suroviny a náradie na výrobu palaciniek + elektrická platnička
· Suroviny na výrobu hranoliek + fritéza
· Vodové farby, lepidlo, farebný papier, štetce, omaľovánky, propagačný materiál
4. Príprava – žiaci by mali mať základné poznatky o poľnohospodárstve a pestovaní obilnín, zemiakov
· prezentácia o obilninách, prezentácia o výrobe chleba - PowerPoint
· fyzická  prezentácia rôznych druhov múky, pekárenských výrobkov, cestovín, ryže a zemiakov
· odovzdanie jednoduchých poznatkov o obilninách, zemiakoch a o výrobkoch z nich
5. Postup
· Na úvod sme žiakom ukázali múku a základné suroviny na výrobu chleba. Našou otázkou bolo, čo asi budeme robiť, alebo piecť. Navádzajúcimi otázkami sme došli k danej téme – Chlieb, pečivo.... Potom sme suroviny podľa návodu povkladali do pekárničky chleba a zapli pekárničku. Počas pečenia sme žiakom púšťali a komentovali prezentácie - Obilniny, Ako sa vyrába chlieb, Poľnohospodárstvo, V priebehu prezentácii sme žiakom zadávali hádanky o chlebe a obilninách, na ktoré žiaci odpovedali.
· Po odprezentovaní sme pokračovali ďalšími aktivitami. Napríklad: Súťaž o najkrajšiu palacinku.
· Žiakom sme postupne ukázali suroviny a popísali postup výroby palaciniek. Potom žiaci podľa postupu urobili cesto a napiekli palacinky. Najzaujímavejšia bola časť, kedy žiaci zdobili palacinky. Autori „kuchári“ boli za najkrajšie ozdobené palacinky odmenení. Bolo vyhlásené 1.,2., a 3. miesto.


Zhrnutie
· Žiaci si utvrdili poznatky o dôležitosti chleba a o jeho výrobe, taktiež o obilninách, pečive, zemiakoch, prečo tvoria základňu potravinovej pyramídy. Mohli ochutnať rôzne druhy trvanlivého a netrvanlivého pečiva, zemiakov, ryže, či kukurice. Taktiež si mohli vyskúšať prípravu rôznych druhov jedál z múky, zemiakov a vytvoriť obrázky z cestovín.
· Zapamätali sme si, že jedlá z obilnín, zemiakov tvoria základ našej stravy.
· Zapamätali sme si – ŽE POTRAVINY DO KOŠA NEPATRIA a neplytvá sa nimi.
Prílohy: 
Prezentácia 	– Ako k nám prichádza chlieb, hádanky, tabuľky

Uhádneš ma?

Po hlave ma bijú,

pod kamene dajú,

cez vodu a oheň prejdem,

nožmi ma režú, 

a predsa celý svet živím.

Čo som?

Aké práce vykonávame pri 

pečení chleba?

miesenie zarobenie

tvarovanie

kysnutie pečenie

sádzanie

AKké préce vykonavame pri
peceni chleba?

